Tutuntuntune / klo 11 & 13
2026-07-25 11:00 (Europe/Moscow) | Spärrin piha, Kuninkaankatu 10, Rauma, 26100, Suomi
La 25.7.2026 klo 11 & 13
Vapaa pääsy
Vanhan Rauman kulmia kiertelevä muistomatka, jossa tutustutaan paikalliseen kansanperinteeseen musiikin ja tarinoiden kautta.
Venla Wallenius, näyttelijä ja muusikko
Veera Katila, muusikko
Are August Flannagan Furubotn, muusikko
Järjestäjä: Rauma Festivo
Kesto: noin 60 minuuttia
Esityksen aikana siirrytään kävellen muutaman sadan metrin matkoja.
Tutuntuntune -esityksen mahdollistaa Alfred Kordelinin säätiön Rauman rahaston tuki ja se järjestetään osana Rauman Pitsiviikon ohjelmaa.
Kiitämme yhteistyöstä: Mixa Special Visual & Audio Tactics
– – –
Venla Wallenius on raumalaislähtöinen freelancer-näyttelijä, muusikko ja musiikkipedagogi. Hän on valmistunut teatteritaiteen maisteriksi 2022 ja työskentelee monipuolisesti taiteen kentällä. Venla on taiteentekijänä innostuva, herkkä ja rohkea. Luovuus on Venlalle merkittävä voimavara ja hän inspiroituu yhteistyöstä.

Veera Katila on kansanmuusikko, jonka erityisosaamisalaa ovat erilaiset perinnepuhaltimet, kuten sarvet, lirut, huilut ja klarinetit. Viime aikoina häntä on kiinnostanut merkityksellisyyden löytäminen arkisesta, vähäeleisestä, tavallisesta ja paikallisesta.

Are August Flannagan Furubotn on kasvanut Norjan länsirannikolla. Hän soittaa kansanmusiikkia haitarilla ja huiluilla,
sekä toimii kansantanssikurssien järjestäjänä ja opettajana Stavangerissa.

Festivo-etkot
2026-08-03 19:00 | Spärrin piha, Kuninkaankatu 10, Rauma, 26100, Suomi
Festivo-etkoilla taiteellinen johtaja Aarne Pelkonen kertoo festivaalin ohjelmasta ja haastattelee jo Raumalle saapuneita taiteilijoita Spärrin pihan idyllissä. Tarjolla on myös virvokkeita ja grilli on kuuma, lämmin kiitos yhteistyökumppanillemme Silmäoptikot Palmulle!

Aarnen laulutuokio
2026-08-04 15:00 | Rauman pääkirjasto, Alfredinkatu 1, Rauma, 26100
Vanhempia ja uudempia lastenlauluja ja katkelmia Aarnen lempisaduista Rauman pääkirjaston musiikkiosastolla – vapaa pääsy! Konsertti sopii sekä nykyisille että entisille lapsille.
Aarne Pelkonen, laulu & piano

Kahvilakonsertti I
2026-08-04 16:00 | Cafe Sali, Kuninkaankatu 22, Rauma, 26100, Suomi
Claude Debussy: Sonaatti sellolle ja pianolle
– I: Prologue (Lent)
– II: Sérénade (Modérément animé)
Frank Bridge: Elégie
Jean Sibelius: Malinconia op. 20

Elli Vehmaa, sello | Antti Kujari, piano
Vapaa pääsy
—
Sellisti Elli Vehmaa aloitti opintonsa Riihimäen musiikkiopistossa Eero Lepolan oppilaana. Hän on osallistunut mm. Csilla Tuhkasen, Erkki Lahesmaan, Petja Kainulaisen, Helen Lindénin ja Kati Raitisen mestarikursseille. Vehmaa on toiminut Sigyn Sinfonietan sellojen äänenjohtajana ja soittaa myös Vivo-orkesterissa. Tällä hetkellä hän opiskelee Turun AMK:n Taideakatemialla Jukka Perksalon oppilaana.
Antti Kujari on turkulainen pianisti ja säveltäjä, joka viihtyy parhaiten marginaaliin jääneen 1900-luvun ohjelmiston parissa. Hän aloitti piano-opintonsa Turun konservatoriolla Kalle Perksalon oppilaana ja opiskelee nykyisin Jukka Juvosen pianoluokalla Turun AMK:n Taideakatemialla. Lisäksi hän on ollut mm. Henri Sigfridssonin, Tuija Hakkilan, Antti Hotin ja Eero Heinosen mestarikursseilla. Kujari on palkittu Pianoaura-kilpailussa 2023 ja hänen sävellyksiään on esitetty festivaaleilla sekä kolmessa sävellyskonsertissa.

Eino ja Onerva: It takes two to tango!
2026-08-04 19:00 | Rauma-sali, Satamakatu 26, Rauma, Suomi
Eino Leinon ja L. Onervan elämät kietoutuivat yhteen rakastumisen huuman, taiteellisen ehdottomuuden, skandalöösin yhteiselon, vekseleiden, työtoveruuden ja huolenpidon kautta.
Palkittu mezzosopraano Elsa Angervo ja pianisti Marko Hilpo tulkitsevat kansallisten ikoniemme intensiivisiä runoja rakkaudesta, mustasukkaisuudesta, eron ja paluun tuskasta.
Kansallisromantiikan kuva täydentyy sanattomilla tangoilla: pianisti Iiro Rantalan ja saksofonisti Jukka Perkon It takes two to tango -levy täyttää 10 vuotta. Ohjelmisto kuullaan ensimmäistä kertaa konsertissa.
Ohjelma
Christophe Sirodeau (1970–): Minä uneksin (Eino Leino) kantaesitys
Toivo Kuula (1883–1918): Aamulaulu op. 2/3 (Eino Leino)
Aarre Merikanto (1893–1958): Keinutan kaikua op. 16/3 (L. Onerva)
Leevi Madetoja (1887–1947): Tuulinen sää op. 25/3. (L. Onerva)
Oskar Merikanto (1868–1924): Omenankukat op. 53/1 (Eino Leino)
Leevi Madetoja: Tule kanssani op. 9/3 (L. Onerva)
L. Onerva (1882–1972): Dig har jag älskat (L. Onerva)
Erkki Melartin: (1875–1937): Minä metsän polkuja kuljen op. 4/1 (Eino Leino)
Aarre Merikanto: Heijaa, heijaa op. 60/1 (L. Onerva)
Toivo Kuula: Sinikan laulu op. 16a/1 (Eino Leino)
Erkki Melartin: Sirkan häämatka op. 15/2 (Eino Leino)
Jennah Vainio (1972–): Suruni (L. Onerva) kantaesitys
Heino Kaski (1885–1957): Merituuli op. 6/1 (L. Onerva)
***
Nils-Eric Fougstedt (1910-1961): Romanssi
Trad., sov. Vellu Halkosalmi & Iiro Rantala: LyckönskanJacob Gade (1879–1963): Mustasukkaisuutta
Irwin Goodman (1943–1991), sov. Matti-Johannes-Koivu & Jukka Perko: Tositarkoituksin
Victor Young (1900–1956): Stella by Starlight
Toivo Kärki (1915–1992), sov. Teemu Viinikainen & Iiro Rantala: Siks oon mä suruinen
Marzi Nyman (1979–): Haavekuva (L. Onerva)

Esiintyjät
Elsa Angervo, mezzosopraano | Marko Hilpo, piano | Jukka Perko, saksofoni | Iiro Rantala, piano
Liput 40 € / 20 €
Lippujen hintoihin lisätään mahdolliset toimitus- ja välityskulut. Kategoriat: peruslippu / lapset 7–16 vuotta, opiskelijat, työttömät.
Liput verkosta Festivon lippukaupasta ja Lippu.fi:n kanavilta sekä Rauman kaupungin palvelupiste Pyyrmanista. Ryhmätiedustelut info@raumafestivo.fi

Festivo-jamit
2026-08-04 21:00 | Ravintola Kissala, Valtakatu 7, Rauma, 26100, Finland
Kissalan Kesäkeitaassa jatketaan Rauma Festivon Eino ja Onerva: It takes two to tango -avajaiskonsertin tunnelmissa, kun Jukka Perko kutsuu mukaansa lauteille mahtavan jengin! Vapaa pääsy, kyllä vain!
Jukka Perko, saksofoni Iiro Rantala, piano Otso Huhtala, basso Timo Koskinen, rummut
Kissalaan kannattaa tulla 4.-8.8. jälkeen purkamaan konserttikokemuksia! Kissala tarjoaa Rauma Festivon konserttilippua vastaan kuohuvaa 5 € / lasi

Eino Apolloa etsimässä
2026-08-05 15:00 | Rauman pääkirjasto, Alfredinkatu 1, Rauma, 26100
Aarne Pelkosen kirjoittamassa sadussa seikkailee runoilija Eino Leino. Rauman pääkirjaston musiikkiosastolla pidettävään soivaan tarinahetkeen on vapaa pääsy!
Venla Wallenius, kertoja Jukka Perko, saksofoni Mila Laine, sello

Kahvilakonsertti II: Afternoon Meditation
2026-08-05 16:00 | Cafe Sali, Kuninkaankatu 22, Rauma, 26100, Suomi
Afternoon Meditation
Caroline Shaw: Limestone and Felt (2012)
Maurice Ravel: Vocalise-étude en forme de habanera, M.51
Robert Schumann: Märchenbilder op. 112
IV Langsam, mit melancholischem Ausdruck
Andrea Tarrodi: Sorrow and Joy (2016)
Riccardo Drigo: Meditazione

Ainola Ensemble: Harrison Swainston, alttoviulu | Nadia Barrow, sello | Aino Heimonen, piano
Vapaa pääsy
—
Nadia Barrow on australialainen sellisti, jonka esiintyminen on dynaamista ja ilmeikästä. Hän on esiintynyt ympäri Eurooppaa, Yhdysvaltoja, Australiaa ja Uutta-Seelantia. Australiassa Nadia on suorittanut musiikin kandidaatin tutkinnon Queensland Conservatorium Griffith Universityssä ja Australian kansallisessa musiikkiakatemiassa Howard Pennyn johdolla. Hän on perustanut palkittuja kvartetteja Australiassa (Artamidae) ja Suomessa (Ainola), ja hän on syvästi kiinnostunut nykymusiikista ja genrejen rajat ylittävästä musiikista. Vuonna 2024 hän oli Patricia H. Reedin orkesterisellostipendiaatti Opera Australiassa ja esiintyi myös konserttosolistina Melbournen sinfoniaorkesterissa.
Nykyään Helsingissä asuva Nadia suorittaa musiikin maisterin tutkintoa Sibelius-Akatemiassa Marko Ylösen johdolla ja rakentaa samalla soolo- ja kamarimusiikkiuraa Euroopassa. Saavuttuaan Suomeen vuoden 2024 lopulla hän on suorittanut Radion sinfoniaorkesterin ja Mahler-kamariorkesteriakatemian tutkinnot sekä esiintynyt johtavilla eurooppalaisilla festivaaleilla. Hän toimii tällä hetkellä Keski-Pohjanmaan kamariorkesterin toisena sellon äänenjohtajana.

Nadian kuva: Pippa Sieppala

Vuonna 2024 alttoviulisti Harrison Swainston nimitettiin Sydneyn sinfoniaorkesterin alttoviulustipendiaatiksi, ja myöhemmin hän jatkoi maisteriopintojaan Sibelius-Akatemiassa arvostetun ”Suomi”-stipendin turvin. Suomeen muuton jälkeen hän on tehnyt aktiivista freelance-uraa sooloviulistina ja esiintynyt Keski-Pohjanmaan kamariorkesterissa, Kymi Sinfoniettassa ja Lohjan sinfoniaorkesterissa. Harry esiintyy säännöllisesti Helsingin kaupunginorkesterin, Radion orkesterin ja Tapiola Sinfoniettan kokoonpanoissa, ja hänellä on sopimus Tapiola Sinfoniettan kanssa vuodeksi 2026.
Artamidae-jousikvartetin ja Ainola-jousikvartetin solistina ja jäsenenä hän on esiintynyt lukuisilla festivaaleilla sekä Australiassa että Suomessa. Äskettäin Ainola-kvartetti on kiertänyt Espanjassa ja Italiassa agentuurinsa Quartetto Dimoren kanssa.

Harryn kuva: Fabrice Lalloz

Suomalainen pianisti Aino Heimonen valmistui hiljattain Sibelius-Akatemiasta pianonsoiton maisteriksi opettajinaan professorit Antti Hotti ja Naoko Ichihashi johdolla. Hänen taiteellinen työnsä keskittyy lied- ja kamarimusiikkiin, ja hän on esiintynyt sekä Suomessa että ulkomailla. Hän on osallistunut lukuisille mestarikursseille kansainvälisesti tunnettujen muusikoiden, kuten Hyung-ki Joon, Jerome Lowenthalin, Henri Sigfridssonin, Hartmut Höllin, Ralf Gothónin, Angelika Kirchschlagerin, Víctorin ja Luis Del Vallen, johdolla. Keväällä 2024 hän opiskeli professori Gilead Mishoryn johdolla Freiburgin musiikkikorkeakoulussa Saksassa. Hän oli finalisti Helsingin lied-kilpailussa (2018) ja esiintyy aktiivisesti sopraano Wilhelmína Tómasdóttirin kanssa (mm. Seinäjoen Kalevan Navetta, Laulun Valo, Villa Gyllenberg ja Taidekoti Kirpilä).

Ainon kuva: Lotta Pylkäs

LOPPUUNMYYTY: Hymyilevä Apollo
2026-08-05 19:00 | Rauma-sali, Satamakatu 26, Rauma, Suomi
Konsertti on loppuunmyyty

Oi, ihmiset toistanne ymmärtäkää,
niin ette niin kovat oisi!
Miks emme me kaikki yhtyä vois?
Ja yksi jos murtuis, muut tukena ois.
Oi, ihmiset toistanne suvaitkaa!
Niin suuri, suuri on maa.

Eino Leinon ylittämätön runoelma Hymyilevä Apollo kattaa koko elämän. Säkeet rakkauden voimasta, sovinnon ylistämisestä, luonnonkauneudesta hurmaantumisesta ja kiitollisuudesta elämälle ovat inspiroineet monia säveltäjiä. Nyt armoitettu melodikko Iiro Rantala on säveltänyt koko runoelman, tiettävästi ensimmäisenä säveltäjänä ikinä, baritoni Aarne Pelkosen kymmeneksi lauluksi järjestämänä. Lavalla heidän seuranaan loistavat sellisti Mila Laine ja saksofonisti Jukka Perko. Jukka Nylundin dramatisoima esitys juhlii Eino Leinon merkkivuotta ja on samalla levynjulkaisukonsertti.
Ohjelma
Eino Leino (1876–1926): Hymyilevä Apollo (1898)
Sävellykset ja sovitukset: Iiro Rantala (1970–)

Hymyilevä Apollo I
⁠Apollon laulu (Näin lauloin ma kuolleelle äidillein)
⁠Lemmen laulu (Kun aavehet mieltäsi ahdistaa)
Laulu sovinnosta (Ei paha ole kenkään ihminen)
⁠Työn laulu (Sun mieles jos kääntyvi murheisaks)
Hymyilevä Apollo II
Laulu levosta (Niin pienet, pienet on piirit maan)
Elämän laulu (Kuka tietävi, mistä me tulemme)
Luonnon ylistys (Oi, katsokaa, miten lainehet)
Hymyilevä Apollo III
Laulu rakkaudesta (Oi, ootteko silloin te lempineet)
⁠Kiitoslaulu (Oi, kiitos sa Luojani armollinen)
Laulajan laulu (Soi, helise kulkijan kannel vain)

Esiintyjät
Aarne Pelkonen, laulu | Iiro Rantala, piano | Mila Laine, sello | Jukka Perko, saksofoni
Liput: 35 € / 20 €
Lippujen hintoihin lisätään mahdolliset toimitus- ja välityskulut. Kategoriat: peruslippu / lapset 7–16 vuotta, opiskelijat, työttömät.
Liput verkosta Festivon lippukaupasta ja Lippu.fi:n kanavilta sekä Rauman kaupungin palvelupiste Pyyrmanista. Ryhmätiedustelut info@raumafestivo.fi

Carpe diem -yllätyskonsertit
2026-08-06 10:00 - 16:00
Tasatunnein soivat yllätyskonsertit vanhassa Raumassa ja sen liepeillä kutsuvat tarttumaan hetkeen. Mitä kuullaan ja kuka on asialla – se selviää vasta paikan päällä! Rauma Festivon rakastettuun yllätyskonserttien päivään on vapaa pääsy.
klo 10 Rajala, Isomalminkatu 7 klo 11 Wälmlä, Eteläpitkäkatu 30klo 12 Taari, Itäkatu 1 klo 13 Raula, Jokiranta 3 klo 14 Nalli, Eteläpitkäkatu 4 klo 15 Saga Palvelutalo Kanalinranta, Aittakarinkatu 19 klo 16 Poselli, Nortamonkatu 12 – Yhteistyössä SPR:n Veripalvelun kanssa!
Posellissa voi luovuttaa verta klo 17 saakka, ja lempeä yllätyssoitto hellii luovuttajia Posellin parvelta. Rauma Festivo kutsuu kaikkia mukaan luovuttamaan!
Rauman oppaat ry:n kanssa yhteistyössä toteutettu kävelykierros vie Carpe diem -kohteesta toiseen. Matkalla kuullaan tietoa ja tarinoita Vanhasta Raumasta. Maksuttomaan kierrokseen voi osallistua liittymällä joukkoon silloin kun itselle sopii.

Waltteri Torikka: Rakkaudesta
2026-08-06 19:00 | Rauma-sali, Satamakatu 26, Rauma, Suomi
Kesäillan matka laulaja Waltteri Torikan kyydissä vie kaihosta hurmioon ja sydänsuruista onneen. Suomalaisten sävelten lisäksi vieraillaan Italiassa ja Espanjassa, ja rakkauden voimaa, herkkyyttä, haurautta ja vastustamattomuutta kuvataan myös elokuvasävelmien ja näyttämömusiikin kautta. Puhu hiljaa rakkaudesta (Nino Rota), Minä laulan sun iltasi tähtihin (Frans Linnavuori), Myrskyluodon Maija (Lasse Mårtensson) – tämä konsertti kutsuu unelmien äärelle.

Esiintyjät
Waltteri Torikka, laulu | Marko Hilpo, piano | Barbara Hilpo, alttoviulu
Liput 48 € / 20 €
Lippujen hintoihin lisätään mahdolliset toimitus- ja välityskulut. Kategoriat: peruslippu / lapset 7–16 vuotta, opiskelijat, työttömät.
Liput verkosta Festivon lippukaupasta ja Lippu.fi:n kanavilta sekä Rauman kaupungin palvelupiste Pyyrmanista. Ryhmätiedustelut info@raumafestivo.fi

Kauneimmat sadut
2026-08-07 11:00 | Rauman pääkirjasto, Alfredinkatu 1, Rauma, 26100
Tuttu ja rakas satu lähtee aivan uusille kierroksille, kun mukaan seikkailuun saadaan joukko soittajia! Soiva tarinatuokio Rauman pääkirjaston musiikkiosastolla sopii kaikenikäisille. Vapaa pääsy!
Venla Wallenius, kertoja Erinys-jousikvartetti:Elizabeth Stewart, viuluJoosep Reimaa, viuluMarija Räisänen, alttoviuluStergios Theodoridis, sello

Bach & Mejias
2026-08-07 14:00 | Kulttuuritalo Poselli, Nortamonkatu 12, Rauma
25-vuotias Anton Mejias aloitti matkansa Bachin Das wolhtemperierte Klavier I -kokoelman kanssa jo 10-vuotiaana. Palkittu ja kansainvälistä uraansa aloittava suomalais-kuubalainen pianisti yhdistää Bachin preludien ja fuugien rikkaan tunteikkuuden niiden vallankumoukselliseen kekseliäisyyteen.

Ohjelma
Johann Sebastian Bach (1685–1750):
Das wohltemperierte Klavier I BWV 846–849
Philipp Lasser (1963–):
The Art of Memory II
KANTAESITYS (Rauma Festivon tilausteos)
24 Interludia lomittuen J. S. Bachin Das wohltemperierte Klavier I -kirjaan kromaattisesti laskeutuen E-duurista f-molliin

Esiintyjä
Anton Mejias, piano
Liput 25 € / 15 €
Lippujen hintoihin lisätään mahdolliset toimitus- ja välityskulut. Kategoriat: peruslippu / lapset 7–16 vuotta, opiskelijat, työttömät.
Liput verkosta Festivon lippukaupasta ja Lippu.fi:n kanavilta sekä Rauman kaupungin palvelupiste Pyyrmanista. Ryhmätiedustelut info@raumafestivo.fi

Kahvilakonsertti III
2026-08-07 16:00 | Cafe Sali, Kuninkaankatu 22, Rauma, 26100, Suomi
Laura Netzel: Serenadi
Francis Poulenc: Trio oboelle, fagotille ja pianolle

Alba Acosta Törmälehto, oboe | Niilo Saloranta, fagotti | Tuukka Mitrunen, piano
Vapaa pääsy
—
Alba Acosta Törmälehto (s.2008) aloitti oboensoiton 9-vuotiaana Itä-Helsingin musiikkiopistossa Saara Sallnerin oppilaana. Hän on soittanut vuodesta 2022 lähtien Sanna Niemikunnaksen oppilaana ja vuodesta 2025 lähtien Helsingin Konservatoriolla. Alba sijoittui 3. sijalle Turun tuplaröörikilpailun mestarit-sarjassa vuonna 2025. Alba myös soittaa useassa orkesterissa sekä kamarimusiikkikokoonpanossa, mm. Sinfoniaorkesteri Vivossa. Alba aloittaa opinnot Sibelius-Akatemian nuorisokoulutuksessa syksyllä 2026.

Niilo Saloranta on 18-vuotias fagotisti Helsingistä. Hän opiskelee Helsingin Konservatoriolla Mikko-Pekka Svalan fagottiluokalla. Svalan lisäksi hän on saanut opetusta mm. Ole-Kristian Dahlilta, Mor Bironilta sekä Jaakko Luomalta. Laajan kamarimusiikkitaustan lisäksi Saloranta on aktiivinen orkesterimuusikko: hän soittaa esimerkiksi valtakunnallisessa nuorten sinfoniaorkesteri Vivossa sekä on toiminut keikkalaisena lukuisissa kokoonpanoissa, kuten Wegelius-kamarijousissa. Solistidebyyttinsä Saloranta teki Ruoholahti All Starsin kanssa syksyllä 2025, jolloin hän myös saavutti Turun tuplaröörikilpailussa mestarit-sarjan toisen sijan.

Tuukka Mitrunen (s. 2008) on Helsingistä kotoisin oleva pianisti. Hän opiskelee parhaillaan Helsingin Konservatoriolla Mart Ernesaksin johdolla. Tuukka on osallistunut useille pianon mestarikursseille opettajinaan mm. Antti Hotti ja Mackenzie Melemed. Hän on ansioitunut Tapiola-pianokilpailussa ja esiintynyt mm. Radion sinfoniaorkesterin Sunnuntaisoitto-sarjan konsertissa sekä Kamarikesä-festivaalin ja Sibelius-lukion kanssa järjestetyissä yhteistyökonserteissa. Tuukalla on myös oma pianotrio, Trio Soave, jonka kanssa hän esiintyy ahkerasti. Soolo-, ja kamarimusisoinnin lisäksi hän toimii myös valtakunnallisen nuorten sinfoniaorkesteri Vivon orkesteripianistina.

Sydänyö ja uusi aamu
2026-08-07 19:00 | Pyhän Ristin kirkko, Luostarinkatu 1, Rauma, 26100, Suomi
Ranskaisen barokin mestarin Couperinin yksi kerrallaan sammuvien kynttilöiden musiikiksi syntynyt Seconde leçon de ténèbres (1715) käyttää tekstinä Vanhan Testamentin väkeviä valitusvirsiä. Timo Mustakallio -laulukilpailun vuonna 2025 voittanut ranskalaissuomalainen mezzosopraano Elsa Angervo tulkitsee onnettomuuksien, synnin, katumuksen ja toivon ikiaikaista punosta. Taideyliopiston Sibelius-Akatemiassa perustettu, Trondheimin kansainvälisen kamarimusiikkikilpailun syyskuussa 2025 voittanut Erinys Quartet läpivalaisee Claude Debussyn impressionistisenä värisevän jousikvarteton.
Ohjelma
Jean-Philippe Rameau (1683–1764): Télairen aaria Tristes apprêts, pales flambeaux oopperasta Castor et Pollux
François Couperin (1668–1733): Seconde leçon de ténèbres (1715)
André Campra (1660–1744): O sacrum convivium
Claude Debussy (1862–1918): Jousikvartetto g-molli op. 10 (1893)
Gabriel Fauré (1845–1924): Après un rêve

Esiintyjät
Elsa Angervo, mezzosopraano | Laura Ollberg-Ekman, urut | Tatu Ahola, gamba
Erinys Quartet: Elizabeth Stewart, viulu; Joosep Reimaa, viulu; Marija Räisänen, alttoviulu; Stergios Theodoridis, sello
Liput: 25 € / 15 €
Lippujen hintoihin lisätään mahdolliset toimitus- ja välityskulut. Kategoriat: peruslippu / lapset 7–16 vuotta, opiskelijat, työttömät.
Liput verkosta Festivon lippukaupasta ja Lippu.fi:n kanavilta sekä Rauman kaupungin palvelupiste Pyyrmanista. Ryhmätiedustelut info@raumafestivo.fi

Ruuhkavuosien virtaa vasten
2026-08-08 10:30 | Rauma-sali, Satamakatu 26, Rauma, Suomi
Ruuhkavuodet menossa tai sitten ei, tähän konserttiin ovat tervetulleita ihan kaikki – erityisesti he, jotka vielä harjoittelevat paikoillaan hiljaa istumista, mutta ovat valmiita lumoutumaan taiteesta yhdessä läheistensä kanssa! Rauma Festivo tarjoaa vapaan pääsyn konserttiin kaikille vuonna 2026 syntyneille vauvoille vanhempineen sekä elokuussa 2026 ekaluokan aloittaneille raumalaislapsille konserttiseuralaisineen. Ilmoittautumiset paikan varaamiseksi pyydetään osoitteeseen info@raumafestivo.fi. Lapsille tarjotaan konsertin yhteydessä myös muuta ohjattua ohjelmaa, ja konserttia voi käydä kuuntelemassa pienemmissä erissä.
Tanssitaiteilija Atte Kilpisen ohjaama esitys pohjautuu yhteen kaikkien aikojen suosituimmista laulusarjoista, Franz Schubertin säveltämään Kauniiseen myllärintyttäreen. Laulaja Aarne Pelkosen ja pianisti Anton Mejiaksen lisäksi myllärin kisällinä hommia paiskivan, itseään etsivän vaeltavan nuorukaisen tarinan kertovat tanssin ja draaman keinon Atte Kilpinen ja näyttelijä Linnea Leino.
Esiintyjät
Atte Kilpinen, tanssi | Linnea Leino, näyttelijä | Aarne Pelkonen, laulu | Anton Mejias, piano
Peruslippu: 10 €
Lastenlippu (<17 vuotta, sylissä istuvat maksutta): 5 €
Perhelippu 1: 2 aikuista + 2–4 lasta 25 €
Perhelippu 2: 1 aikuinen + 2–4 lasta 15 €
Lippujen hintoihin lisätään mahdolliset toimitus- ja välityskulut.
Liput verkosta Festivon lippukaupasta ja Lippu.fi:n kanavilta sekä Rauman kaupungin palvelupiste Pyyrmanista. Ryhmätiedustelut info@raumafestivo.fi

Rauma International Horn Academy x Festivo
2026-08-08 13:00 | Rauman kauppatori, Rauma, 26100
Rauma International Horn Academy 2026 on elokuun ensimmäisellä viikolla järjestettävä kansainvälinen käyrätorvensoiton mestarikurssi. Torilla kajahtaa kurssilla opiskelevien käyrätorvistien voimannäyttö – vapaa pääsy!
Opettajina kurssilla toimivat Rauman Poikasoittokunnasta maailmalle lähtenyt, nykyään Tukholman Kuninkaallisen filharmonisen orkesterin soolokäyrätorvistina toimiva Markus Maskuniitty, Esa Tapani ja Stefán Jón Bernharðsson.

Tyttö ja kuolema
2026-08-08 14:00 | Kulttuuritalo Poselli, Nortamonkatu 12, Rauma
Erinys-jousikvartetti johdattaa valon ja varjon rajalle. Lotta Wennäkosken säveltämä Pige kietoutuu raivokkaana kaksoisolentona Schubertin rakastetun Tyttö ja kuolema -kvarteton musiikilliseen, historialliseen ja sosiaaliseen sisältöön. Elsa Angervo tuo konserttiin Schubertin Der Tod und das Mädchen -liedin, jonka alussa soiva tytön laulu ei päätynyt Schubertin kvartettoon – sen sijaan Wennäkoski antaa äänen myös sille.
Modest Musorgski (1839–1881): Serenadi (Kuoleman lauluja ja tansseja)
Johannes Brahms (1833–1897): Volkslied (Es ging ein Maidlein zarte)
Franz Schubert (1797–1828): Der Tod und das Mädchen
Lotta Wennäkosk (1970–): Pige jousikvartetille
***
Franz Schubert: Jousikvartetto d-molli D. 810 Der Tod un das Mädchen

Esiintyjät
Elsa Angervo, mezzosopraano | Marko Hilpo, piano | Erinys Quartet: Elizabeth Stewart, viulu; Joosep Reimaa, viulu; Marija Räisänen, alttoviulu; Stergios Theodoridis, sello
Liput: 25 € / 15 €
Lippujen hintoihin lisätään mahdolliset toimitus- ja välityskulut. Kategoriat: peruslippu / lapset 7–16 vuotta, opiskelijat, työttömät.
Liput verkosta Festivon lippukaupasta ja Lippu.fi:n kanavilta sekä Rauman kaupungin palvelupiste Pyyrmanista. Ryhmätiedustelut info@raumafestivo.fi

Kahvilakonsertti IV
2026-08-08 16:00
Paul Hindemith: Kanonische Sonatine, Op. 31 Nr. 3
I Munter
II Capriccio
III Presto

Robert Muczynski: Flute Duets, Op. 34
I Andante sostenuto
II Allegro risoluto
III Moderato
IV Allegro ma non troppo
V Andante molto
VI Allegro

Georges Bizet (sov. Kurt Walther): Carmen-Suite
I Introduction
II Changing of the guard, March of the street urchins
III Chorus of the working girls from the cigaret factory
IV Song of the “dragoons of Alcalá”
V Gypsy dance and song in the tavern of Lillas Pastia
VI Carmen’s dance before Don José
VII Duet Escamillo / Carmen before the bullfight

Kaisa Kettula, huilu | Susanna Törmänen, huilu
Vapaa pääsy
—
Kaisa Kettula ja Susanna Törmänen aloittivat huilunsoitonopettajan opinnot kolme vuotta sitten yhtä aikaa Metropolia Ammattikorkeakoulussa. Jo ensimmäisestä syksystä lähtien he ovat soittaneet paljon yhdessä duona sekä useissa muissa kokoonpanoissa. Lokakuussa 2026 Kaisan ja Susannan yhteistyö jatkuu heidän päästessään esittämään Cimarosan konserton kahdelle huilulle ja orkesterille Metropolian kamariorkesterin solisteina.
Kaisa Kettula aloitti huilunsoiton Käpylän musiikkiopistossa Marja-Leena Mäkilän Suzuki-opetuksessa, ja jatkoi myöhemmin samassa opistossa Hanna Kinnusen oppilaana. Musiikkialan perustutkinnon hän suoritti Helsingin Konservatoriossa vuonna 2023 opettajanaan Sari Latonen. Tällä hetkellä Kaisaa Metropolian instrumenttiopinnoissa ohjaa Niamh McKenna. Kaisa on osallistunut lapsesta asti aktiivisesti musiikkileireille, mestarikursseille ja kilpailuihin. Vuonna 2019 hän eteni finaaliin Huittisten Hullu Puhallus -kilpaillussa. Huilunsoiton lisäksi Kaisa on soittanu sivuaineena alttoviulua, ja hän säveltää omia teoksiaan, erityisesti pienille jousi- ja puhallinkokoonpanoille. Kaisa on valmistunut Kallion lukion ilmaisutaitolinjalta, mikä lisäsi hänen kiinnostustaan eri taiteenlajeihin ja monitaiteellisuuteen.
Susanna Törmänen aloitti huilunsoiton 7-vuotiaana Kuusamon musiikkiopistossa opettajanaan Teemu Huunonen. Opinnot jatkuivat lukiossa Sibelius-Akatemian Nuorisokoulutuksessa, jossa hän opiskeli neljän vuoden ajan Hanna Juutilaisen oppilaana. Metropolia AMK opintojen aikana Susannan opettaneet Hanna Kinnunen sekä Niamh McKenna. Viime syksynä Susanna opiskeli yhden lukukauden ajan vaihdossa Norges Musikhøgskolenissa Oslossa opettajinaan Tom Ottar Andreassen, Trond Magne Brekka sekä Andrea Lieberknecht. Susanna on koko musiikkiopintojensa ajan päässyt soittamaan useissa erilaisissa kamarimusiikkikokoonpanoissa ja orkestereissa kuten Sinfoniaorkesteri Vivossa, jossa hän toimi huilun äänenjohtajana vuosina 2022–2024. Susanna on osallistunut aktiivisesti myös useille mestarikursseille ja musiikkileireille opintojensa aikana.

Loppuunmyyty: Virtaa vasten - Schubertin Myllärintytär
2026-08-08 18:00 | Rauma-sali, Satamakatu 26, Rauma, Suomi
HUOM! Aamupäivän klo 10.30 esitykseen ”Ruuhkavuosien virtaa vasten” on edelleen lippuja.

Tanssitaiteilija Atte Kilpisen ohjaama esitys tuo Franz Schubertin Kaunis myllärintytär -laulusarjan (1823) ja Wilhelm Müllerin satiirisen paimenidyllin runot omaan aikaamme. Myllyssä kisällinä hommia paiskivan vaeltavan nuorukaisen ihastus myllärintyttäreen, puron kuiskutus ja vetovoima, kilpakosijat, mustasukkaisuus, luontohurmio ja wertheriläinen loppuratkaisu alkavat kiertyä Kilpisen tanssien tulkitseman vaeltajapojan kautta sitoutumispelon, seksuaalisen suuntautumisen ja mielen hyvinvoinnin pohdintaan. Näyttelijä Linnea Leino antaa laulusarjassa mykäksi jäävälle myllärintyttärelle äänen. Baritoni Aarne Pelkonen ja pianisti Anton Mejias tutkivat esityksessä, miten uusi tulkinta vaikuttaa 200 vuotta salongeissa ja saleissa soineeseen suosikkiteokseen.
Esiintyjät
Atte Kilpinen, tanssi | Linnea Leino, näyttelijä | Aarne Pelkonen, baritoni | Anton Mejias, piano
Liput: 35 € / 20 €
Lippujen hintoihin lisätään mahdolliset toimitus- ja välityskulut. Kategoriat: peruslippu / lapset 7–16 vuotta, opiskelijat, työttömät.
Liput verkosta Festivon lippukaupasta ja Lippu.fi:n kanavilta sekä Rauman kaupungin palvelupiste Pyyrmanista. Ryhmätiedustelut info@raumafestivo.fi

Ajaton Bach ja vapaat äänet
2026-08-09 18:00 | Pyhän Ristin kirkko, Luostarinkatu 1, Rauma, 26100, Suomi
Huom! Oikea kellonaika konsertille on klo 18.

Saksofonisti Esa Pietilä yhdistää nykymusiikin ja improvisaatiot Johann Sebastian Bachin ajattomiin teoksiin. Näennäisesti kaukana olevat musiikilliset ainekset luovat keskenään koskettavan, taianomaisen maailman.
Johann Sebastian Bach (1685–1750):
Menuetti soolosellosarjasta nro 1 G-duuri BWV 1007 & improvisaatio
Esa Pietilä (1964–):
Defiance
Johann Sebastian Bach:
Chaconne viulupartita nro 2 d-molli BWV 1004 & improvisaatio
Esa Pietilä:
Colours Of Liberation
Sphere
Johann Sebastian Bach:
Gigue soolosellosarjasta nro 1 G-duuri BWV 1007 & improvisaatio

Konserttiin on vapaa pääsy.
Yhteistyössä Rauman seurakunta
